pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-  “ยุติธรรม” ร่วมเสวนาถอดบทเรียน “๑๐ ปี ไทยพีบีเอสกับบทบาทการเป็นสื่อสาธารณะในสังคมไทย ครั้งที่ ๘”
วันพุธที่ 16 สิงหาคม 2560
“ยุติธรรม” ร่วมเสวนาถอดบทเรียน “๑๐ ปี ไทยพีบีเอสกับบทบาทการเป็นสื่อสาธารณะในสังคมไทย ครั้งที่ ๘”
นายธวัชชัย ไทยเขียว รองปลัดกระทรวงยุติธรรม ร่วมเวทีเสวนาถอดบทเรียน “๑๐ ปี ไทยพีบีเอสกับบทบาทการเป็นสื่อสาธารณะในสังคมไทย ครั้งที่ ๘”
เมื่อวันพุธที่ ๑๖ สิงหาคม ๒๕๖๐ เวลา ๐๙.๓๐ น.
ณ ห้องคอนเวนชั่นฮอลล์ ๑ ชั้น ๒ อาคารศูนย์การเรียนรู้ สถานีโทรทัศน์ไทยพีบีเอส
นายธวัชชัย ไทยเขียว รองปลัดกระทรวงยุติธรรม
ร่วมเวทีเสวนาถอดบทเรียน “๑๐ ปี ไทยพีบีเอสกับบทบาทการเป็นสื่อสาธารณะในสังคมไทย ครั้งที่ ๘”
ในหัวข้อ “ล้อมวงคุย ๑๐ ปี บทบาทความเป็นสื่อสาธารณะ คุณค่า บทเรียน และก้าวต่อไปของไทยพีบีเอส”
เนื่องในโอกาสก้าวเข้าสู่ปีที่ ๑๐ ของสถานีโทรทัศน์ไทยพีบีเอส
เพื่อแลกเปลี่ยนความคิดเห็นเกี่ยวกับบทบาทการดําเนินงานของสถานีโทรทัศน์ไทยพีบีเอส
ตลอดระยะเวลา ๑๐ ปีที่ผ่านมา รวมถึงรับฟังเสียงสะท้อนและข้อเสนอแนะจากภาคีเครือข่าย
อันจะนําไปพัฒนาการทําหน้าที่เป็นสื่อสาธารณะให้เกิดประโยชน์แก่ประชาชน และสร้างความเปลี่ยนแปลงในสังคมต่อไป
โอกาสนี้ รองปลัดกระทรวงยุติธรรม ได้กล่าวว่า ที่ผ่านมากระทรวงยุติธรรมกับสถานีโทรทัศน์ไทยพีบีเอส
ได้ประสานความร่วมมือในการให้ความช่วยเหลือประชาชนที่ได้รับความเดือดร้อนและไม่ได้รับความเป็นธรรม
จากการนําเสนอผ่านมุมมองของสถานีโทรทัศน์ไทยพีบีเอส
ซึ่งทําให้ประชาชนผู้ด้อยโอกาสในสังคมได้เข้าถึงความเป็นธรรมมากยิ่งขึ้น
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ บรรยายพิเศษ เรื่องบทบาทสำคัญด้านดิจิทัลให้แก่ผู้เรียนหลักสูตรข่าวกรองทางยุทธศาสตร์ รุ่นที่ 53
วันพุธที่ 26 กุมภาพันธ์ 2563
รองปลัดกระทรวงดิจิทัลฯ บรรยายพิเศษ เรื่องบทบาทสําคัญด้านดิจิทัลให้แก่ผู้เรียนหลักสูตรข่าวกรองทางยุทธศาสตร์ รุ่นที่ 53
รองปลัดกระทรวงดิจิทัลฯ บรรยายพิเศษ เรื่องบทบาทสําคัญด้านดิจิทัลให้แก่ผู้เรียนหลักสูตรข่าวกรองทางยุทธศาสตร์ รุ่นที่ 53
นายภูเวียง ประคํามินทร์ รองปลัดกระทรวงดิจิทัลเพื่อเศรษฐกิจและสังคม เป็นวิทยากรบรรยายบทบาทและการดําเนินงานของกระทรวงดิจิทัลฯ ที่สําคัญ ให้แก่ผู้เข้าอบรมในหลักสูตรข่าวกรองทางยุทธศาสตร์ รุ่นที่ 53 ณ ข่าวกรองทางยุทธศาสตร์ อาคาร 204 ชั้น 3 โรงเรียนรักษาความปลอดภัย เขตบางเขน กทม. เมื่อวันที 25 กุมภาพันธ์ 2563 โดยมีหัวข้อบรรยาย ได้แก่ เรื่องโครงสร้างกระทรวงดิจิทัล ยุทธศาสตร์และแผนระดับชาติ การพัฒนารัฐบาลดิจิทัล การดําเนินงานที่สําคัญของกระทรวง และประชาชน สังคม เศรษฐกิจได้อะไร ทั้งนี้รองปลัดฯ ได้กล่าวย้ําถึงความคืบหน้าการส่งเสริมการใช้ประโยชน์โครงข่ายเน็ตประชารัฐ ว่าขณะนี้ได้ขยายครอบคลุมกว่า 24,700 หมู่บ้าน ล่าสุดดําเนินการปรับความเร็วจากเดิม 30/10 Mbps (Download/Upload) เป็น 100/50 Mbps (Download/Upload) ณ จุดติดตั้งเน็ตประชารัฐ ซึ่งเกิดประโยชน์ต่อการส่งเสริมธุรกิจในชุมชน ตลอดจนส่งเสริมให้กลุ่มแกนนําชุมชน วิทยากรแกนนํา ประชากร ในชุมชนสามารถสืบค้นความรู้ ประการณ์ใหม่ๆ ได้จากอินเตอร์เน็ตภายใต้โครงการเน็ตประชารัฐได้รวดเร็วยิ่งขึ้น
********************
รัฐบาลไทย-ข่าวทำเนียบรัฐบาล-การดูแลด้านสุขภาพของประชาชนในช่วงน้ำท่วม
วันอังคารที่ 10 กันยายน 2562
การดูแลด้านสุขภาพของประชาชนในช่วงน้ําท่วม
วันอาทิตย์ที่ 8 กันยายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลจัดส่งยาชุดน้ําท่วมกว่า 50,000 ชุด สนับสนุนการออกหน่วยแพทย์เคลื่อนที่ของสถานพยาบาลในพื้นที่ที่น้ําท่วม ส่งทีมช่วยเหลือเยียวยาจิตใจดูแลผู้ประสบภัยและญาติผู้เสียชีวิต รวมทั้งเฝ้าระวังป้องกันโรคที่มากับน้ําท่วม เช่น ไข้หวัด ไข้หวัดใหญ่ อุจจาระร่วง น้ํากัดเท้า และโรคหลังน้ําลด เช่น โรคฉี่หนู ดูแลสุขาภิบาลสิ่งแวดล้อมและอาหาร จัดทีมหมอครอบครัวช่วยเหลือผู้ป่วยติดบ้านติดเตียง ผู้สูงอายุ ผู้ป่วยโรคเรื้อรังไม่ให้ขาดยา นอกจากนี้ ได้กําชับให้สถานพยาบาลทุกแห่งจัดเตรียมยาและเวชภัณฑ์ให้เพียงพอสําหรับการดูแลรักษาพยาบาลประชาชนทั้งในสถานพยาบาลและการออกหน่วยเคลื่อนที่ รวมทั้งสามารถให้ความรู้และคําแนะนําด้านสุขภาพแก่ประชาชนได้อย่างมีประสิทธิภาพ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีช่วยฯ สมชาย ร่วมงานแถลงข่าวเปิดตัวแพลตฟอร์ม SME D Bank ศูนย์กลางบริการครบวงจรเพื่อ SMEs ไทย
วันจันทร์ที่ 24 กันยายน 2561
รัฐมนตรีช่วยฯ สมชาย ร่วมงานแถลงข่าวเปิดตัวแพลตฟอร์ม SME D Bank ศูนย์กลางบริการครบวงจรเพื่อ SMEs ไทย
รัฐมนตรีช่วยฯ สมชาย ร่วมงานแถลงข่าวเปิดตัวแพลตฟอร์ม SME D Bank ศูนย์กลางบริการครบวงจรเพื่อ SMEs ไทย
วันนี้ (24 กันยายน 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ร่วมเป็นสักขีพยานงานแถลงข่าวเปิดตัวแพลตฟอร์ม SME D Bank ศูนย์กลางบริการครบวงจรเพื่อ SMEs ไทย โดยมี นายมงคล ลีลาธรรม กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย พร้อมด้วย ผู้บริหารหน่วยงานพันธมิตร ให้การต้อนรับ ณ ห้องกมลทิพย์ โรงแรมสุโกศล
สําหรับการเปิดตัวแพลตฟอร์ม SMEs D Bank นั้น ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) ร่วมกับ 5 หน่วยงานพันธมิตร ประกอบด้วย บมจ. โทเทิ่ล แอ็คเซ็ส คอมมูนิเคชั่น (DTAC) บมจ. แอดวานซ์ อินโฟร์ เซอร์วิส จํากัด (AIS) บมจ. ครู คอร์ปอเรชั่น (TRUE) บมจ. กสท. โทรคมนาคม (CAT) บมจ. บิสซิเนส ออนไลน์ (BOL) และผู้ให้บริการบนแอปพลิเคชัน อีกกว่า 53 บริษัท เพื่อพัฒนายกระดับศักยภาพ และเป็นแหล่งรวมเครื่องมือในการช่วยเหลือและส่งเสริมให้ผู้ประกอบการ SMEs ใช้เทคโนโลยีในการพัฒนาสินค้า เพิ่มขีดความสามรถในการแข่งขันได้ในระดับสากล ตามแนวนโยบายประเทศไทย 4.0 ของรัฐบาลนั้น เพื่อนําไปสู่การพัฒนาอย่างต่อเนื่อง และเป็นประโยชน์พร้อมทั้งสร้างโอกาสให้ผู้ประกอบการคนตัวเล็กที่กระจายตัวอยู่ตามชุมชนต่างๆ ทั่วประเทศ ซึ่งล้วนเป็นลูกค้าของทั้ง 5 บริษัท ให้สามารถเข้าถึงมาตรการช่วยเหลือจากภาครัฐ ทั้งด้านความรู้ และแหล่งเงินทุนดอกเบี้ยถูกของ ธพว. ผ่าน แพลตฟอร์ม SME D Bank แอปพลิเคชันบนโทรศัพท์มือถือ ที่สามารถให้บริการได้ทุกเวลา ทุกสถานที่ ซึ่งถือเป็นการปฏิวัติการทํางานของสถาบันการเงินภาครัฐ เพื่อคนตัวเล็กอย่างแท้จริง
รัฐบาลไทย-ข่าวทำเนียบรัฐบาล-นายกรัฐมนตรี เยี่ยมชมภารกิจ DEPA พร้อมมอบหมายแนวทางขับเคลื่อนไทยสู่การเป็นดิจิทัลฮับอาเซียน ผ่านการพัฒนา “ไทยแลนด์ ดิจิทัล วัลเลย์” และ “ดิจิทัล สตาร์ทอัพ”
วันศุกร์ที่ 11 ตุลาคม 2562
นายกรัฐมนตรี เยี่ยมชมภารกิจ DEPA พร้อมมอบหมายแนวทางขับเคลื่อนไทยสู่การเป็นดิจิทัลฮับอาเซียน ผ่านการพัฒนา “ไทยแลนด์ ดิจิทัล วัลเลย์” และ “ดิจิทัล สตาร์ทอัพ”
นายกรัฐมนตรี เยี่ยมชมภารกิจ DEPA
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ เยี่ยมชมภารกิจของสํานักงานส่งเสริมเศรษฐกิจดิจิทัล (DEPA) หน่วยงานสังกัดกระทรวงดิจิทัลเพื่อเศรษฐกิจและสังคม โดยมีนายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมด้วยนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ดร.ณัฐพล นิมมานพัชรินทร์ ผู้อํานวยการสํานักงานส่งเสริมเศรษฐกิจดิจิทัล ผู้บริหาร พนักงาน และผู้แทนจากภาคเอกชนให้การต้อนรับ ณ สํานักงานส่งเสริมเศรษฐกิจดิจิทัล ลาดพร้าว กรุงเทพฯ เมื่อวันที่ 9 ตุลาคม 2562 จากนั้นนายกรัฐมนตรี เป็นประธานการประชุมหารือในหัวข้อ “แนวทางการพัฒนาประเทศไทยสู่ ASEAN Digital Hub” โดยมอบหมายให้ DEPAเดินหน้าขับเคลื่อนประเทศไทยสู่การเป็นศูนย์กลางด้านเทคโนโลยีและนวัตกรรมดิจิทัลขั้นสูงของภูมิภาคเอเชียตะวันออกเฉียงใต้ (ASEAN Digital Hub) ผ่านการพัฒนาโครงสร้างพื้นฐานภาครัฐสําคัญอย่าง “ไทยแลนด์ ดิจิทัล วัลเลย์” พื้นที่เมืองอัจฉริยะในเขตส่งเสริมอุตสาหกรรมและนวัตกรรมดิจิทัล (Digital Park Thailand) ณ อ.ศรีราชา จ.ชลบุรี ที่จะสร้างแรงจูงใจให้กับนักลงทุนต่างชาติเข้ามาลงทุน และขยายตลาดในเขตส่งเสริมอุตสาหกรรมและนวัตกรรมดิจิทัล อีกทั้งเป็นพื้นที่สร้างสรรค์ ทดสอบ ทดลองนวัตกรรมและผลิตภัณฑ์ใหม่ก่อนก้าวสู่ตลาดเชิงพาณิชย์ พร้อมรับเร่งเรื่องโครงสร้างพื้นฐานด้านคมนาคม อาทิ รถไฟฟ้าความเร็วสูง และมอบหมายหน่วยงานที่เกี่ยวข้องพิจารณาจุดต่อเชื่อมสถานีกับพื้นที่ EECd เพื่ออํานวยความสะดวกนักลงทุน และเอกชนในพื้นที่
******************
รัฐบาลไทย-ข่าวทำเนียบรัฐบาล-โฉมใหม่! บูธ SME Development Bank @ตลาดคลองผดุงกรุงเกษม พร้อมหนุนแผนธุรกิจและการตลาดเสริมช่องทางการขาย สู่ผู้บริโภคครบวงจร
วันจันทร์ที่ 6 กุมภาพันธ์ 2560
โฉมใหม่! บูธ SME Development Bank @ตลาดคลองผดุงกรุงเกษม พร้อมหนุนแผนธุรกิจและการตลาดเสริมช่องทางการขาย สู่ผู้บริโภคครบวงจร
ในเดือนกุมภาพันธ์ 2560 เป็นเดือนแรกที่ ธพว.เปลี่ยนโฉมบูธ SME Development Bank ในตลาดนัดคลองผดุงกรุงเกษม ข้างทําเนียบรัฐบาล
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว. หรือ SME Development Bank) โดย นายมงคล ลีลาธรรม กรรมการผู้จัดการ เปิดเผยว่า ในเดือนกุมภาพันธ์ 2560 เป็นเดือนแรกที่ ธพว.เปลี่ยนโฉมบูธ SME Development Bank ในตลาดนัดคลองผดุงกรุงเกษม ข้างทําเนียบรัฐบาล เพื่อยกระดับจุดจําหน่ายสินค้าของผู้ประกอบการ ลูกค้าธนาคารให้ดูทันสมัย ตอบสนองนโยบาย SMEs 4.0 และสอดคล้องพฤติกรรมการจับจ่ายใช้สอยของประชาชน โดยขยายพื้นที่บูธเพื่อรองรับสินค้าที่นํามาจําหน่ายและเพิ่มความสะดวกในการเลือกซื้อสินค้าในบูธ จํานวนรวม 6 บูธ คํานึงถึงประโยชน์ใช้สอยร่วมกันระหว่างผู้ซื้อและผู้ขาย
ทั้งนี้ ธพว.ได้คัดสรรสินค้าของลูกค้าธนาคาร คุณภาพดีที่หลากหลาย สลับสับเปลี่ยนหมุนเวียนมาจําหน่ายแก่ประชาชนทุกเดือน เฉลี่ยสัปดาห์ละ 6 ราย เดือนละไม่ต่ํากว่า 12 รายหมุนเวียนจากผู้ประกอบการทั่วประเทศ โดยขึ้นกับธีมงานของเจ้าภาพในแต่ละเดือนที่จัดกิจกรรม ซึ่งเป็นการเปิดโอกาสให้ผู้ประกอบการท้องถิ่นหรือต่างจังหวัดเข้ามาจําหน่ายสินค้าในเขตชุมชนเมือง ทําให้สินค้าได้เป็นที่รู้จักอย่างหลากหลายมากยิ่งขึ้น พร้อมกันนี้ธนาคารยังได้จัดกิจกรรมให้ความรู้ด้านสินเชื่อและช่วยเขียนแผนธุรกิจ แผนการตลาดให้แก่กิจการ SMEs ที่มาออกบูธจําหน่ายสินค้าภายในงาน ทั้งที่เป็นลูกค้าของธนาคารและผู้ประกอบการทั่วไป เพื่อผลักดันให้ผู้ประกอบการเข้าสู่แหล่งทุนสามารถใช้แผนธุรกิจไปยื่นขอสินเชื่อจากสถาบันการเงินต่างๆได้
“การเปลี่ยนโฉมบูธ SME Development Bank ใหม่ครั้งนี้ สืบเนื่องจากของเดิมได้เปิดให้บริการมา 2 ปีแล้ว จึงต้องการปรับเปลี่ยนให้ดูทันสมัย เพราะพื้นที่ตลาดคลองผดุงกรุงเกษมเป็นตลาดตามนโยบายของท่านนายกรัฐมนตรี พลเอก ประยุทธ์ จันทร์โอชา ที่จะมีแขกบ้านแขกเมืองมาเยี่ยมชมตลาดนี้เป็นประจํา โดย ธพว.ได้รับความไว้วางใจจาก ประธานกรรมการดําเนินโครงการตลาดคลองผดุงกรุงเกษม นางสาวเรณู ตังคจิวางกูร ให้ธนาคารมีบูธประจําตลาดทุกเดือนจนกระทั่งสิ้นปี 2560 นับเข้าสู่ปีที่ 3 ที่ธนาคารได้นําผู้ประกอบการทั่วประเทศมาจําหน่ายสินค้ารวมจํานวนกว่า 370 ราย มียอดขายสินค้ารวมกว่า 38 ล้านบาท และการปรับภาพลักษณ์บูธในครั้งนี้ จะทําให้สินค้าของผู้ประกอบการยกระดับเป็นสินค้าเป็นเกรดพรีเมี่ยมอีกด้วย ”
กรรมการผู้จัดการ กล่าวตอนท้ายว่า เดือนกุมภาพันธ์ พบกับ ตลาดนัดเพื่อสุขภาพ “เมืองสุขภาพดี วิถีไทย” โดยกระทรวงสาธารณสุขเป็นเจ้าภาพหลัก เปิดบริการตั้งแต่วันที่ 6-26 ก.พ.2560 เวลา 10.00 น. - 19.00 น. ทุกวันไม่เว้นวันหยุดราชการและวันนักขัตฤกษ์ พบกับผลิตภัณฑ์เพื่อสุขภาพ หมอดี ยาดี สมุนไพรและอาหาร เพื่อประชาชนสุขภาพดี และ บูธลูกค้า ธพว. ขอเชิญชวนทุกท่านเลือกซื้อสินค้าผู้ประกอบการ SMEs ไทย ชมชิม ช็อป สินค้าดี คุณภาพมาตรฐานที่ ธพว. คัดสรรมาระดับ 5 ดาวทุกภูมิภาคทั่วประเทศ พร้อมร่วมกิจกรรมให้ความรู้ ความบันเทิงต่างๆมากมาย ภายในงานนี้ด้วย ติดตามข่าวความเคลื่อนไหวได้ที่ Facebook SME Development bank , Website www.smebank.co.th
ข้อมูลเพิ่มเติมติดต่อ : ฝ่ายสื่อสารองค์กรและกิจกรรมเพื่อสังคม โทร. 0-265-4574-5
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-ออมสินส่งมอบแอลกอฮอล์เจลให้องค์กรด้านสาธารณสุข
วันพฤหัสบดีที่ 2 เมษายน 2563
ออมสินส่งมอบแอลกอฮอล์เจลให้องค์กรด้านสาธารณสุข
ธ.ออมสินมอบแอลกอฮอล์เจลตามโครงการกระทรวงการคลังร่วมใจต้านภัย COVID-19 แก่บุคลากรทางการแพทย์และหน่วยงานด้านสาธารณสุข ได้แก่ มูลนิธิโรงพยาบาลสมเด็จพระยุพราช รพ.รามาธิบดี รพ.ทหารผ่านศึก รพ.ราชวิถี รพ.บ้านแพ้ว มูลนิธิธรรมาภิบาลทางการแพทย์ และสภากาชาดไทย
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า ตามที่ธนาคารออมสิน กรมสรรพสามิต และสํานักงานสลากกินแบ่งรัฐบาล ร่วมกันจัดทําแอลกอฮอล์เจลสําหรับล้างมือให้กับประชาชนภายใต้โครงการกระทรวงการคลังร่วมใจต้านภัย COVID-19 และมีการเลื่อนกําหนดวันแจกให้ประชาชน จากเดิมวันที่ 27 มีนาคม 2563 และ วันที่ 10 เมษายน 2563 ออกไปก่อน เนื่องจากกระทรวงสาธารณสุข กรุงเทพมหานคร และจังหวัดต่างๆ ได้มีประกาศมาตรการการรักษาระยะห่างระหว่างกัน ไม่อยู่รวมกันหนาแน่น (Social Distancing) ในพื้นที่ต่างๆ ทั่วประเทศ อีกทั้งรัฐบาลได้มีการประกาศใช้พระราชกําหนดการบริหารราชการในสถานการณ์ฉุกเฉิน พ.ศ.2548 เพื่อเฝ้าระวัง ป้องกันและควบคุมนั้น
ธนาคารออมสินได้ตระหนักถึงมาตรการความปลอดภัยดังกล่าว และมีความห่วงใยประชาชนต่อสถานการณ์การแพร่ระบาดของเชื้อไวรัสที่ยังมีแนวโน้มการระบาดเพิ่มขึ้นอย่างต่อเนื่อง เพื่อเป็นการให้ความร่วมมือและปฏิบัติตามมาตรการความปลอดภัยต่อสุขภาพอนามัยของประชาชนอย่างเคร่งครัด โดยในโอกาสที่วันที่ 1 เมษายน 2563 ที่ผ่านมา เป็นวันคล้ายวันสถาปนาธนาคารออมสิน ครบ 107 ปี ธนาคารฯ จึงได้ส่งมอบแอลกอฮอล์เจลตามโครงการกระทรวงการคลังร่วมใจต้านภัย COVID-19 ให้แก่บุคลากรทางการแพทย์ และหน่วยงานด้านสาธารณสุข ได้แก่ มูลนิธิโรงพยาบาลสมเด็จพระยุพราช โรงพยาบาลรามาธิบดี โรงพยาบาลทหารผ่านศึก โรงพยาบาลราชวิถี โรงพยาบาลบ้านแพ้ว (องค์การมหาชน) มูลนิธิธรรมาภิบาลทางการแพทย์ และสภากาชาดไทย
นอกจากนี้ ธนาคารฯ ยังได้มอบผ่านกระทรวงการคลัง หน่วยงานราชการที่ติดต่อใกล้ชิดกับประชาชน อาทิ ผู้ว่าราชการจังหวัดและโรงพยาบาลในพื้นที่ทั้ง 77 จังหวัด ตลอดจนหน่วยงานพันธมิตรของธนาคารทั้ง 18 ภาค เพื่อมอบให้ประชาชนต่อไป โดยธนาคารฯ จะทยอยมอบให้องค์กรสาธารณกุศลต่างๆ อีกจนกว่าจะหมด 1 ล้านขวด
หากต้องการข้อมูลเพิ่มเติม ติดต่อสอบถามได้ที่ ศูนย์ลูกค้าสัมพันธ์ธนาคารออมสิน โทร.1115 หรือตามสื่อประชาสัมพันธ์ของธนาคาร ได้แก่ Website : www.gsb.or.th , Facebook และ Official Line : GSB Society
http://bit.ly/GSBpr33
รัฐบาลไทย-ข่าวทำเนียบรัฐบาล-“ยุติธรรม” หารือหน่วยงานที่เกี่ยวข้อง พิจารณาร่างรายงานข้อมูล  ด้านการต่อต้านการละเมิดทางเพศออนไลน์
วันพุธที่ 22 พฤศจิกายน 2560
“ยุติธรรม” หารือหน่วยงานที่เกี่ยวข้อง พิจารณาร่างรายงานข้อมูล  ด้านการต่อต้านการละเมิดทางเพศออนไลน์
นายวิทยา สุริยะวงค์ รองปลัดกระทรวงยุติธรรม เป็นประธานการประชุมเพื่อพิจารณาร่างรายงานข้อมูลของประเทศประจําปี ๒๕๖๐/๒๕๖๑
ในวันพุธที่ ๒๒ พฤศจิกายน ๒๕๖๐ เวลา ๑๓.๓๐ น.
นายวิทยา สุริยะวงค์ รองปลัดกระทรวงยุติธรรม
เป็นประธานการประชุมเพื่อพิจารณาร่างรายงานข้อมูลของประเทศประจําปี ๒๕๖๐/๒๕๖๑
(National Reporting Survey ๒๐๑๗/๑๘)
โดยมีผู้แทนจากหน่วยงานที่เกี่ยวข้องเข้าร่วมประชุมฯ
ณ ห้องประชุมกระทรวงยุติธรรม ๑ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
รองปลัดกระทรวงยุติธรรม กล่าวว่า การประชุมในครั้งนี้
มีวัตถุประสงค์เพื่อให้หน่วยงานที่เกี่ยวข้องร่วมกันพิจารณาร่างรายงานข้อมูลของประเทศ
ประจําปี ๒๕๖๐/๒๕๖๑ (National Reporting Survey ๒๐๑๗/๑๘)
ซึ่งเป็นการจัดทํารายงานข้อมูลประเทศไทย ด้านการต่อต้านการละเมิดทางเพศออนไลน์
จํานวน ๖ หมวด ได้แก่ ๑) มาตรการป้องกันการละเมิดทางเพศ
๒) การให้ความสําคัญต่อเหยื่อในกระบวนการสืบสวน สอบสวน และการดําเนินการต่อผู้กระทําผิด
๓) การเข้าถึงการให้ความช่วยเหลือเหยื่อในกระบวนการสืบสวน สอบสวน และการดําเนินคดีทางอาญา
๔) การส่งเสริมให้เด็กได้รับข้อมูลเกี่ยวกับการป้องกันตัวเองจากการถูกละเมิดทางเพศออนไลน์
๕) การประสานความร่วมมือกับภาคเอกชนและผู้ให้บริการอินเตอร์เน็ต ในการรายงาน สกัด
และลบภาพวัตถุลามกอนาจารในอินเตอร์เน็ต
และ ๖) ความร่วมมือกับสื่อสาธารณะในการสร้างความตระหนักรู้เกี่ยวกับการละเมิดทางเพศเด็ก
ทั้งนี้ เพื่อที่กระทรวงยุติธรรมจะได้นําข้อมูลดังกล่าวไปประกอบการจัดทํา
รายงาน ข้อมูลของประเทศ ประจําปี ๒๕๖๐/๒๕๖๑ (National Reporting Survey ๒๐๑๗/๑๘) ต่อไป
รัฐบาลไทย-ข่าวทำเนียบรัฐบาล-ทส. หารือ ญี่ปุ่น เกี่ยวกับการแก้ไขปัญหาสิ่งแวดล้อมในประเทศไทย
วันพุธที่ 21 มีนาคม 2561
ทส. หารือ ญี่ปุ่น เกี่ยวกับการแก้ไขปัญหาสิ่งแวดล้อมในประเทศไทย
ทส. หารือ ญี่ปุ่น เกี่ยวกับการแก้ไขปัญหาสิ่งแวดล้อมในประเทศไทย
ทส. หารือ ญี่ปุ่น เกี่ยวกับการแก้ไขปัญหาสิ่งแวดล้อมในประเทศไทย
วันนี้ (21 มีนาคม 2561) เวลาประมาณ 10.00 น. รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) พร้อมด้วย ปลัดกระทรวงทรัพยากรธรรมชาติและสิ่งแวดล้อม (นายวิจารย์ สิมาฉายา) เลขาธิการสํานักงานนโยบายและแผนทรัพยากรธรรมชาติและสิ่งแวดล้อม (นางระวิวรรณ ภูริเดช) และคณะผู้บริหารกระทรวงทรัพยากรธรรมชาติและสิ่งแวดล้อม ได้ร่วมกันพบปะหารือกับคณะรัฐบาลญี่ปุ่น เกี่ยวกับการแก้ไขปัญหาสิ่งแวดล้อมในประเทศไทย ปัญหาการจัดการขยะ ปัญหาฝุ่นละออง PM25 เกินค่ามาตรฐาน พร้อมทั้งหารือเกี่ยวกับการเตรียมความพร้อมการเป็นเจ้าภาพร่วมในการจัดการประชุม 3R ที่จะจัดขึ้นในเดือนพฤษภาคมปีนี้ ที่ประเทศอินเดีย
โดยในการพบปะกันครั้งนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้กล่าวขอบคุณคณะรัฐบาลญี่ปุ่นที่ได้ให้ความช่วยเหลือทั้งทางด้านความรู้และเทคโนโลยี ในการแก้ไขปัญหาด้านสิ่งแวดล้อมในประเทศไทย
รัฐบาลไทย-ข่าวทำเนียบรัฐบาล-กสร. เล็งเพิ่มประสิทธิภาพให้บริการกองทุนเพื่อผู้ใช้แรงงาน
วันจันทร์ที่ 16 กรกฎาคม 2561
กสร. เล็งเพิ่มประสิทธิภาพให้บริการกองทุนเพื่อผู้ใช้แรงงาน
กรมสวัสดิการและคุ้มครองแรงงาน จัดประชุมเชิงปฏิบัติการทบทวนยุทธศาสตร์การให้บริการกองทุนเพื่อผู้ใช้แรงงาน เน้นตอบโจทย์การพัฒนาคุณภาพชีวิตผู้ใช้แรงงานอย่างทั่วถึง
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กองทุนเพื่อผู้ใช้แรงงานเป็นกองทุนภายใต้การกํากับดูแลของกรมสวัสดิการและคุ้มครองแรงงาน มีภารกิจในการให้บริการเงินกู้แก่ผู้ใช้แรงงานโดยผ่านสหกรณ์ออมทรัพย์ในสถานประกอบกิจการและรัฐวิสาหกิจ เพื่อนําไปให้ลูกจ้าง พนักงานกู้ยืมในอัตราดอกเบี้ยต่ําเมื่อมีความจําเป็น หรือเดือดร้อนทางการเงิน เพื่อให้การดําเนินงานของกองทุนเพื่อผู้ใช้แรงงานมีประสิทธิภาพมากยิ่งขึ้น กสร. ได้จัดประชุมเชิงปฏิบัติการเพื่อทบทวนแผนยุทธศาสตร์ และแผนพัฒนาประสิทธิภาพกองทุนเพื่อผู้ใช้แรงงาน เมื่อวันที่ 13-14 กรกฎาคม ที่ผ่านมา2561 โดยเชิญคณะกรรมการบริหารกองทุนเพื่อผู้ใช้แรงงาน คณะอนุกรรมการที่แต่งตั้งโดยคณะกรรมการบริหารกองทุนเพื่อผู้ใช้แรงงาน สวัสดิการและคุ้มครองแรงงานจังหวัดที่มีสหกรณ์ออมทรัพย์ผู้ใช้บริการเงินกู้กองทุนฯ ผู้แทนสหกรณ์ออมทรัพย์/สหกรณ์เครดิตยูเนี่ยนผู้ใช้บริการเงินกู้กองทุนฯ และเจ้าหน้าที่ผู้เกี่ยวข้อง มาร่วมกันพิจารณาทบทวน วิเคราะห์ผลการดําเนินงานและความต้องการผู้มีส่วนได้ส่วนเสีย และกําหนดเชิงยุทธศาสตร์การดําเนินงาน ทั้งนี้เพื่อให้ผู้รับบริการสามารถได้รับประโยชน์จากการให้บริการของกองทุนฯได้อย่างเต็มประสิทธิภาพ
อธิบดีกสร. กล่าวเพิ่มเติมว่า การจัดตั้งสหกรณ์ออมทรัพย์ในสถานประกอบกิจการ เป็นสวัสดิการนอกเหนือกฎหมาย ช่วยส่งเสริมวินัยการออม และช่วยแก้ไขปัญหาทางเศรษฐกิจของลูกจ้างกรณีมีความจําเป็นโดยไม่ต้องพึ่งพาแหล่งเงินกู้นอกระบบ จึงขอเชิญชวนสถานประกอบกิจการและรัฐวิสาหกิจที่สนใจจัดตั้งสหกรณ์ออมทรัพย์ในสถานประกอบการ และหากมีทุนหมุนเวียนไม่เพียงพอในการดําเนินงานก็สามารถใช้บริการเงินกู้จากกองทุนเพื่อผู้ใช้แรงงานได้ ซึ่งขณะนี้มีวงเงินจํานวน 390ล้านบาท ให้บริการแก่สหกรณ์ออมทรัพย์ในสถานประกอบกิจการและรัฐวิสาหกิจกู้ยืมเพื่อเป็นทุนหมุนเวียนในอัตราดอกเบี้ยต่ํา สนใจสอบถามข้อมูลเพิ่มได้ที่กองสวัสดิการแรงงาน โทรศัพท์ 0 2245 6774 หรือ 0 2246 0383 หรือที่สํานักงานสวัสดิการและคุ้มครองแรงงานจังหวัดทั่วประเทศ
รัฐบาลไทย-ข่าวทำเนียบรัฐบาล-​โรงพยาบาลปัตตานี เพิ่มรอบการฟอกไต รองรับผู้ป่วยไตวายจากโรงพยาบาลค่ายอิงคยุทธ
วันอาทิตย์ที่ 28 มกราคม 2561
​โรงพยาบาลปัตตานี เพิ่มรอบการฟอกไต รองรับผู้ป่วยไตวายจากโรงพยาบาลค่ายอิงคยุทธ
ให้ประสานกับโรงพยาบาลค่ายอิงคยุทธ เพื่อช่วยเหลือผู้ป่วยไตวายที่เข้ารับบริการฟอกเลือด เนื่องจากโรงพยาบาลได้หยุดบริการชั่วคราวและอยู่ระหว่างดําเนินการ
นายแพทย์เจษฎา ฉายคุณรัฐ ผู้ตรวจราชการกระทรวงเขตสุขภาพที่ 12 ให้สัมภาษณ์ว่า ได้รับมอบหมายจาก ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ให้ประสานกับโรงพยาบาลค่ายอิงคยุทธ เพื่อช่วยเหลือผู้ป่วยไตวายที่เข้ารับบริการฟอกเลือด เนื่องจากโรงพยาบาลได้หยุดบริการชั่วคราวและอยู่ระหว่างดําเนินการ
สําหรับการช่วยเหลือผู้ป่วยไตวายในระยะเร่งด่วน ได้มอบให้โรงพยาบาลปัตตานีให้บริการฟอกเลือดชั่วคราวในผู้ป่วยที่มีปัญหาด้านการมองเห็นและเศรษฐานะพร้อมวางแผนเพิ่มรอบบริการ หรือขยายเครื่องฟอกเลือดเพิ่มเบื้องต้น คาดว่าจะรองรับผู้ป่วยได้เกือบ 20 คน และให้สํานักงานสาธารณสุขจังหวัดปัตตานีประสานส่งผู้ป่วยให้กลับไปรับบริการที่สถานบริการใกล้บ้านใกล้ใจตามภูมิลําเนา เช่น โรงพยาบาลสิโรรส โรงพยาบาลศูนย์อนามัยแม่และเด็ก จ. ยะลา
ส่วนการแก้ไขปัญหาในระยะยาวทางจังหวัดปัตตานี เตรียมเปิดหน่วยฟอกไตเพิ่มที่โรงพยาบาลโคกโพธิ์อีก 12 เตียง และโรงพยาบาลสมเด็จพระยุพราชสายบุรีอีก 8 เตียงภายใน 4 เดือน ทั้งนี้ปัจจุบันโรงพยาบาลปัตตานีให้บริการฟอกเลือด 16 เครื่องต่อวัน มีผู้ป่วยรับบริการประจํา 26 รายต่อวัน
นอกจากนี้ ยังให้บริการผู้ป่วยไตวายเฉียบพลันและผู้ป่วยที่รับส่งต่อจากโรงพยาบาลอื่นๆ ที่นอนพักรักษาตัวในโรงพยาบาลปัตตานีอีก 6 รายต่อวัน
รัฐบาลไทย-ข่าวทำเนียบรัฐบาล-กรมการจัดหางาน  เร่งติดตั้งเครื่อง  EDC  ทั่วประเทศ เพิ่มช่องทางการชำระเงิน  ใช้แทนเงินสด ลดการสัมผัส
วันพฤหัสบดีที่ 16 กรกฎาคม 2563
กรมการจัดหางาน  เร่งติดตั้งเครื่อง  EDC  ทั่วประเทศ เพิ่มช่องทางการชําระเงิน  ใช้แทนเงินสด ลดการสัมผัส
นายสุชาติ พรชัยวิเศษกุล อธิบดีกรมการจัดหางาน  เปิดเผยว่า  กรมการจัดหางาน ให้ความสําคัญกับการพัฒนาการบริหารงานภาครัฐ จากรูปแบบเดิมไปสู่รูปแบบการบริหารงานภาครัฐแบบใหม่ ด้วยการนําระบบเทคโนโลยีสารสนเทศมาใช้ในการปฏิบัติงาน ให้มีประสิทธิภาพอย่างต่อเนื่อง
ประกอบกับ การแพร่ระบาดของโรคโควิด-19 ได้ทําให้หน่วยงานภาครัฐ ต้องปรับรูปแบบการดําเนินงานด้วยการนําระบบอิเล็กทรอนิกส์มาให้บริการ
“กรมการจัดหางาน จึงนําอุปกรณ์รับชําระเงินทางอิเล็กทรอนิกส์ หรือเครื่อง EDC มาใช้ในการรับชําระเงินด้วยบัตรอิเล็กทรอนิกส์ (บัตรเดบิต/บัตรเครดิต) แทนเงินสด ซึ่งเป็นการเพิ่มช่องทางอํานวยความสะดวกให้ผู้ที่มาติดต่อชําระเงินค่าธรรมเนียมต่างๆ กับกรมการจัดหางาน โดยติดตั้งไว้ที่ สํานักงานจัดหางานจังหวัด และสํานักงานจัดหางานกรุงเทพมหานคร รวมทั้ง หน่วยงานบริการของกรมการจัดหางานที่มีผู้รับบริการจํานวนมาก ซึ่งนอกจากจะเพิ่มประสิทธิภาพการบริหารจัดการในด้านการเงิน ของกรมการจัดหางานให้มีความถูกต้อง สะดวก รวดเร็ว ยังเป็นการลดโอกาสการทุจริตของเจ้าหน้าที่ที่ปฏิบัติงาน เพราะสามารถติดตาม และตรวจสอบได้
นอกจากนี้ ยังสอดคล้องตามนโยบายของนายกรัฐมนตรี ที่สนับสนุนให้หน่วยงานของรัฐ ให้บริการด้วยเทคโนโลยีดิจิทัลเพื่อการยกระดับงานของภาครัฐเป็นงานที่มีคุณค่าสูงขึ้น (High Value Job) รองรับการพัฒนาด้านดิจิทัลของประเทศให้ไปสู่การเป็นดิจิทัลไทยแลนด์เต็มรูปแบบต่อไป ” อธิบดีกรมการจัดหางาน กล่าว
นายสุชาติ พรชัยวิเศษกุล อธิบดีกรมการจัดหางาน กล่าวในตอนท้ายว่า ในระยะแรก ได้จัดสรรอุปกรณ์รับชําระเงินทางอิเล็กทรอนิกส์ให้กับหน่วยงานต่างๆ ของกรมการจัดหางาน จํานวน 82 เครื่อง แต่เมื่อนําอุปกรณ์ดังกล่าวมาให้บริการกับประชาชนระยะหนึ่งพบว่า ยังไม่เพียงพอต่อความต้องการในการให้บริการ ในหน่วยงานที่มีผู้มาขอรับบริการจํานวนมาก จึงได้จัดสรรอุปกรณ์เพิ่มเติมอีก 39 เครื่อง ขณะนี้ อยู่ในช่วงดําเนินการติดตั้งอุปกรณ์ คาดว่าจะแล้วเสร็จ ภายในเดือนกรกฎาคม 2563 และทุกหน่วยงานที่ได้รับการจัดสรรจะสามารถให้บริการรับชําระเงินทางอิเล็กทรอนิกส์พร้อมเพรียงกันในต้นเดือนสิงหาคม 2563 เป็นต้นไป เพื่อพัฒนาศักยภาพในการดําเนินงานให้เกิดประโยชน์สูงสุดกับประชาชน
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม เป็นผู้แทน ยธ. ให้การต้อนรับคณะวุฒิสภากัมพูชา
วันอังคารที่ 26 กันยายน 2560
รองปลัดกระทรวงยุติธรรม เป็นผู้แทน ยธ. ให้การต้อนรับคณะวุฒิสภากัมพูชา
นายวิทยา สุริยะวงค์ รองปลัดกระทรวงยุติธรรม
เป็นผู้แทนคณะผู้บริหารกระทรวงยุติธรรม
ให้การต้อนรับ H.E. Mr. OUK BOUNCHHOEUN ประธานคณะกรรมการการกฎหมาย
และการยุติธรรม วุฒิสภา แห่งราชอาณาจักรกัมพูชา พร้อมคณะฯ
เมื่อวันอังคารที่ ๒๖ กันยายน ๒๕๖๐ เวลา ๐๙.๐๐ น.
ณ ห้องประชุมกระทรวงยุติธรรม ๑ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายวิทยา สุริยะวงค์ รองปลัดกระทรวงยุติธรรม
เป็นผู้แทนคณะผู้บริหารกระทรวงยุติธรรม
ให้การต้อนรับ H.E. Mr. OUK BOUNCHHOEUN ประธานคณะกรรมการการกฎหมาย
และการยุติธรรม วุฒิสภา แห่งราชอาณาจักรกัมพูชา พร้อมคณะฯ
เพื่อแลกเปลี่ยนความคิดเห็นเกี่ยวกับระบบกฎหมายและกระบวนการยุติธรรม
รวมถึงการให้ความช่วยเหลือแก่ประชาชนทางกฎหมาย และการส่งเสริมให้ประชาชนเข้าถึงความยุติธรรม
ในการนี้ รองปลัดกระทรวงยุติธรรม กล่าวว่า ถือเป็นโอกาสอันดีที่คณะกรรมการการกฎหมาย
และการยุติธรรม วุฒิสภา แห่งราชอาณาจักรกัมพูชา
เดินทางมาแลกเปลี่ยนความรู้ในด้านของการดําเนินงานทางกระบวนการยุติธรรม
ในฐานะประเทศเพื่อนบ้านใกล้เคียง มีความยินดีที่จะแลกเปลี่ยนข้อมูลดังกล่าว
เพื่อแก้ไขปัญหา และพัฒนาการดําเนินงานด้านกระบวนการยุติธรรมของทั้งสองประเทศ ต่อไป